עונת 1970/1971 ב-NBA

עונת 1970/1971 היא העונה ה-25 של ליגת ה-NBA. העונה הסתיימה עם זכייתה הראשונה של מילווקי באקס בתואר האליפות, לאחר שבסדרת הגמר ניצחה את בולטימור בולטס בתוצאה 4–0. לו אלסינדור זכה בתואר ה-MVP של סדרת הגמר לאחר שהעמיד בסדרה ממוצעים של 27.0 נקודות ו-18.5 ריבאונדים למשחק. ביום שלאחר הזכייה באליפות, ב-1 במאי 1971, הודיע אלסינדור על שינוי שמו ל"כרים עבדול-ג'באר" כחלק מתהליך המרת דתו לאסלאם. בעונתו השנייה בליגה, בה רשם ממוצעים עונתיים של 31.7 נקודות ו-16.0 ריבאונדים, זכה אלסינדור גם בתואר ה-MVP של העונה הסדירה. בתחילת העונה הצטרפו ל-NBA שלוש קבוצות – קליבלנד קאבלירס, פורטלנד טרייל בלייזרס ובאפלו ברייבס – שהעמידו את מספר קבוצות הליגה על 17 בסך הכול. הקבוצות נחלקו לראשונה לשני מחוזות – מזרח ומערב – שכל אחת מהן חולקה לשני בתים בעלי ארבע או חמש קבוצות.

דראפט 1970
הדראפט בעונה זו התקיים ב-23 במרץ 1970 בעיר ניו יורק. דראפט 1970 נחשב בעיני רבים לאיכותי במיוחד - שבעה מבין הנבחרים בדראפט חברים בהיכל התהילה של הכדורסל, ו-12 שחקנים השתתפו במשחק האולסטאר. שבע מתוך שמונה הבחירות הראשונות בדראפט נבחרו במהלך הקריירה למשחק האולסטאר: בוב לניר נבחר בבחירה הראשונה על ידי דטרויט פיסטונס, ואחריו נבחרו רודי טומג'נוביץ' (בחירה שנייה), פיט מרוויץ' (3), דייב קאונס (4), סם לייסי (5), ג'ון ג'ונסון (7) וג'ף פיטרי (8). בהמשך הדראפט נבחרו גם האולסטארים קלווין מרפי (בחירה 18), נייט ארצ'יבלד (19), צ'ארלי סקוט (106), דן איסל (122) ורנדי סמית' (205). לניר, מרוויץ', קאונס, מרפי, ארצ'יבלד ואיסל חברים בהיכל התהילה, כמו גם דינו מנגין שנבחר בבחירה ה-182 אך מעולם לא שיחק ב-NBA. בסיום העונה זכו במשותף ג'ף פיטרי מפורטלנד טרייל בלייזרס ודייב קאונס מבוסטון סלטיקס בתואר רוקי השנה.

להלן רשימת נבחרי הסיבוב הראשון (מתוך 19 סיבובים):

אולסטאר
משחק האולסטאר בעונה זו נערך ב-12 בינואר 1971 בסן דייגו, קליפורניה.
המאמנים במשחק היו רד הולצמן מניו יורק ניקס ולארי קוסטלו ממילווקי באקס. חמישיית המזרח כללה את וולט פרייזר, ארל מונרו, ג'ון האבליצ'ק, בילי קנינגהם וויליס ריד, וחמישיית המערב כללה את ג'רי וסט, דייב בינג, קוני הוקינס, ג'רי לוקאס ולו אלסינדור. במשחק עצמו ניצחה קבוצת המערב בתוצאה 108–107 ובתואר ה-MVP של משחק האולסטאר זכה לני וילקינס שקלע 21 נקודות כמחליף עבור קבוצת המערב.

העונה הסדירה
 מזרח # קבוצה ניצחונות הפסדים אחוז ניצחונות1 ניו יורק ניקס*  52  30  0.6342 בולטימור בולטס*  42  40  0.512 3 פילדלפיה 76'*  47  35  0.573 4 אטלנטה הוקס*  36  46  0.439 5 בוסטון סלטיקס  44  38  0.537 6 סינסינטי רויאלס  33  49  0.402 7 באפלו ברייבס  22  60  0.268 8 קליבלנד קאבלירס  15  67  0.183 
 מערב # קבוצה ניצחונות הפסדים אחוז ניצחונות1 מילווקי באקס*  66  16  0.8052 לוס אנג'לס לייקרס*  48  34  0.5853 שיקגו בולס*  51  31  0.6224 סן פרנסיסקו ווריורס*  41  41  0.5005פיניקס סאנס  48  34  0.5856דטרויט פיסטונס  45  37  0.5497סן דייגו רוקטס  40  42  0.4888סיאטל סופרסוניקס  38  44  0.4639פורטלנד טרייל בלייזרס  29  53  0.354
*כוכבית מסמנת קבוצה שהעפילה לפלייאוף.

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  כרים עבדול-ג'באר  מילווקי באקס  31.7 ריבאונדים למשחק  וילט צ'מברלין  לוס אנג'לס לייקרס  18.2 אסיסטים למשחק  נורם ואן ליר  סינסינטי רויאלס  10.1 אחוזים מהשדה  ג'וני גרין  סינסינטי רויאלס  58.7% אחוזים מקו העונשין  צ'ט ווקר  שיקגו בולס  85.9% נקודות מדד  כרים עבדול-ג'באר  מילווקי באקס  29.0

פרסים
ממוזער|שמאל|220px|לו אלסינדור, ה-MVP של העונה הסדירה
 MVP של העונה הסדירה - לו אלסינדור, מילווקי באקס
 רוקי העונה - ג'ף פיטרי, פורטלנד טרייל בלייזרס ודייב קאונס, בוסטון סלטיקס.
 מאמן העונה - דיק מוטה, שיקגו בולס

חמישיות העונה
 החמישייה הראשונה החמישייה השנייה דייב בינג (דטרויט)  וולט פרייזר (ניו יורק) ג'רי וסט (לייקרס)  אוסקר רוברטסון (מילווקי) ג'ון האבליצ'ק (בוסטון)  גאס ג'ונסון (בולטימור) בילי קנינגהם (פילדלפיה)  בוב לאב (שיקגו) לו אלסינדור (מילווקי)  ויליס ריד (ניו יורק)

חמישיות ההגנה
 החמישייה הראשונה החמישייה השנייה ג'רי וסט (לייקרס)  נורם ואן ליר (סינסינטי) וולט פרייזר (ניו יורק)  ג'רי סלואן (שיקגו) דייב דבושר (ניו יורק)  ג'ון האבליצ'ק (בוסטון) גאס ג'ונסון (בולטימור)  פול סיילאס (פיניקס) נייט ת'ורמונד (סן פרנסיסקו)  לו אלסינדור (מילווקי)

חמישיית הרוקיז

 קלווין מרפי (סן דייגו)
 ג'ף פיטרי (פורטלנד)
 פיט מרוויץ' (אטלנטה)
 דייב קאונס (בוסטון)
 בוב לניר (דטרויט)

פלייאוף 1971
סגל האלופה, מילווקי באקס: לו אלסינדור, אוסקר רוברטסון, בוב דאנדרידג', ג'ון מקגלוקלין, גרג סמית', בוב בוזר, לוציוס אלן, דיק קנינגהם, מקוי מקלמור, ג'ף וב, בוב גריסן ומארב וינקלר.מאמן ראשי: לארי קוסטלו.

קישורים חיצוניים

הערות שוליים

1970/1971
NBA
NBA
קטגוריה:1970 בארצות הברית
קטגוריה:1971 בארצות הברית